 జన్మించిన శిశువు ఆరోగ్యంగా ఉండాలన్నది సీఎం లక్ష్యం. అందులో భాగంగానే మాతాశిశువుల సంరక్షణ కోసం ప్రసవించిన ప్రతి మహిళకు 16 రకాల వస్తువులతో ‘కేసీఆర్ కిట్’ ఇవ్వాలని నిర్ణయించారు. ధనికుల ఇళ్ళలో ఎంతటి నాణ్యమైన సరుకులను ఉపయోగిస్తారో అంతటి నాణ్యమైనవే ఈ పథకం ద్వారా అందించాలని సంకల్పించారు. ప్రసిద్ధిగాంచిన జాన్సన్ అండ్ జాన్సన్ కంపెనీ ఉత్పత్తులే ఈ ‘కేసీఆర్ కిట్’లో ఉండేలా చర్యలు తీసుకున్నారు. సృష్టికి మూలమైన తల్లిగా, ప్రేమను పంచే చెల్లిగా, చెడును చెండాడే ఆదిశక్తిగా, క్షమకు మారుపేరుగా పురాణాల కాలంనుంచి రచనల్లో మహిళలది విశిష్టస్థానం. కానీ, వాస్తవికంగా చూస్తే, నిజజీవితాల్లో వారి బతుకులు దుర్భరం. అఘాయిత్యాలు, అణచివేతలు, వేధింపులు, వరకట్న బాధలు ఇలా ఎన్నో సమస్యలు వారివి. మహిళల సంక్షేమం ఉమ్మడి రాష్ట్ర పాలకుల హయాంలో ఎండమావిలో నీటి చందంగా ఉండేది. నిత్యం ఏ పేపరు తిరగేసినా, ఏదో ఒక చోట ఆడపిల్లలను అమ్ముకోవడాలు, భ్రూణహత్యల వంటి మనసును కదిలించే విషాద కథనాలే కనిపించేవి. ఆడపిల్ల పుట్టగానే వడ్లగింజ వేసి తమ పిల్లలను తామే చంపుకోవడం జరిగేది. చెత్తకుప్పల్లో శిశువుల శవాలు దర్శనమిచ్చేవి. 90శాతం పేద, మధ్యతరగతి, బడుగుబలహీనవర్గాలు ఉన్న తెలంగాణ రాష్ట్రంలో మహిళల అగచాట్లు చెప్పనలవి కానివి.తెలంగాణ రాష్ట్రం ఏర్పడిన తరువాత పరిస్థితి వేరు. పెద్దవారైనా, పేదవారైనా ప్రతిమనిషి ప్రాణానికీ విలువ ఉండాలన్న భావనతో ముఖ్యమంత్రి కేసీఆర్ ఆలోచించారు. మహిళల సంక్షేమం, ఆరోగ్యం, సంపూర్ణ రక్షణవంటి అంశాలకు టీఆర్ఎస్ ప్రభుత్వం పెద్దపీట వేసింది. షీ టీమ్స్ ఏర్పాటు చేసి మహిళలకు రక్షణ కల్పించడం ఒక అంశం కాగా, వారు ఆరోగ్యంగా, ఆనందంగా జీవించడానికి ప్రత్యేక చర్యలు చేపడుతున్నారు. ప్రసవాల సందర్భంలో ఆర్థికంగా ఇబ్బందుల పాలుకాకుండా, ఆడపిల్ల పుడితే చంపకుండా సాదుకొనే పరిస్థితి తెచ్చేలా కేసీఆర్ స్వీయ పర్యవేక్షణలో చర్యలు సాగుతున్నాయి. ఎలాంటి ఆర్థికభారం, శస్త్రచికిత్స అవసరం లేకుండా సుఖప్రసవాలు జరగాలి, శిశువు ఆడ అయినా, మగ అయినా ఆ మాతృమూర్తి కలత చెందకుండా ఉండాలన్నది ఉద్దేశం. ఆడపిల్ల పుట్టిందంటే తమ ఇంట్లో మహాలక్ష్మి జన్మించిందని తల్లిదండ్రులు మురిసిపోవాలి. శిశువు కడుపులో ఉన్నప్పటినుంచి పెరిగి పెద్దయ్యేవరకూ తమకెలాంటి ఇబ్బందులు ఉండబోవని వారు భరోసాతో ఉండాలన్నది ప్రభుత్వ ప్రణాళిక.గతపాలకుల నిర్వాకానికి మహిళలు దుర్భరమైన పరిస్థితులు ఎదుర్కొన్నారు. ఉమ్మడి రాష్ట్ర పాలకులు వైద్యాన్ని సర్వనాశనం చేశారు. సిబ్బంది ఉండరు, మందులు ఉండవు, కనీస వసతులు లేకుండాచేసి ప్రభుత్వాసుపత్రులను గంగలో కలిపేశారు. దీనితో ప్రైవేటు ఆసుపత్రుల రాజ్యం వచ్చింది. రెక్కాడితే కానీ డొక్కాడని నిరుపేదలనుంచి మధ్యతరగతి వరకూ అందరూ ప్రసవాలు సురక్షితంగా జరగాలంటే ప్రైవేటు ఆసుపత్రులకు వెళ్ళడమే శరణ్యంగా భావించే పరిస్థితి ఏర్పడింది. ప్రభుత్వాసుపత్రులపై ప్రజల్లో ఎలాంటి భావం ఏర్పడిందంటే, ‘నేను రాను బిడ్డో సర్కారు దవాఖానకు’ అని పాటలు గట్టి సినిమాలు తీసే వరకూ ప్రభుత్వ వైద్యం పతనమైపోయింది. కడుపులో శిశువు పడిందనగానే ఏ కార్పొరేట్ ఆసుపత్రికి వెళ్ళాలి, ఎంత ఖర్చవుతుంది, సొమ్మును ఎలా సమకూర్చుకోవాలని ఆలోచించుకోవాల్సిన అనివార్యత ఏర్పడింది. పేద, మధ్యతరగతి వర్గాలవారు కూడా తమకున్న కొద్దిపాటి ఆస్తులను తెగనమ్ముకొని బిడ్డ ఉంటే చాలు అదే పెద్ద ఆస్తి అన్న ఆశతో ప్రైవేటు ఆసుపత్రుల బాటపట్టడం ఉండేది. ఒక ప్రజాప్రతినిధిగా నన్ను వారంలో ఇద్దరు ముగ్గురు కలిసి, అమ్మాయిని కాన్పు కోసం ప్రైవేటు ఆసుపత్రిలో చేర్చామని, లక్షనుంచి రెండు లక్షలవరకూ బిల్లు వేశారని, బిల్లు కాస్త తగ్గించమంటూ ఆసుపత్రికి ఫోన్ చేయవలసిందిగా ప్రాధేయపడినప్పుడల్లా నాకు ఎంతో బాధ కలిగేది. ప్రభుత్వాసుపత్రులు మెరుగుపడితే వీరికి ఈ బాధ తప్పుతుంది కదా అనిపించేది. కేసీఆర్ సీఎం అయిన తరువాత ప్రభుత్వ ఆసుపత్రులపై దృష్టిసారించారు. పరిస్థితిని సమీక్షించి ఏం చేస్తే వాటిని బాగుచేయవచ్చునో ఆలోచించారు. సర్కారు దవాఖానాల్లో సిబ్బంది కొరత తీర్చడం, అవసరమైన మందులు అందుబాటులో పెట్టడం, ఆశావర్కర్ల వేతనాలను పెంచి వారి సర్వీసులు క్రమబద్ధీకరించి వారిని హెల్త్వర్కర్లుగా మార్చి వైద్యసేవలకు వినియోగించడం వంటి నిర్ణయాలు తీసుకున్నారు. ప్రసవాలకు ప్రభుత్వాసుపత్రులకే వెళ్ళాలనే నమ్మకం మహిళలందరికీ ఈ హెల్త్వర్కర్ల ద్వారా కలిగించేలా చర్యలు చేపట్టారు. కేసీఆర్ ముఖ్యమంత్రిగా బాధ్యతలు స్వీకరించిన తరువాత, ఒక రోజు దినపత్రికలో చెత్తకుప్పలో శిశువు అన్న వార్త ఫోటోతో సహా చూసి ఎంతో కలతచెందారు. తమ పిల్లలను తామే చంపుకోవాల్సి వచ్చే ఈ పరిస్థితిని మార్చాలని నిర్ణయించుకున్నారు. ప్రభుత్వాసుపత్రుల్లో ప్రసవానికి చేరితే డబ్బులు కట్టే అవసరం రాకపోగా ప్రభుత్వమే మనకు డబ్బులు ఇస్తుందన్న నమ్మకాన్ని కలిగించేలా ప్రభుత్వ చర్యలు ఆరంభమైనాయి. ప్రభుత్వాసుపత్రిలో ప్రసవానికి చేరిన మాతృమూర్తికి 12వేలు ఇవ్వాలని, ఆడపిల్ల పుడితే వెయ్యిరూపాలు అదనంగా ఇవ్వాలని కేసీఆర్ నిర్ణయించారు. ఇది పేదవర్గాలపై కేసీఆర్కు ఉన్న ఆదరణకు నిదర్శనం. గర్భవతి అయిన మహిళ పనిచేయవలసి వస్తే వారి ఆరోగ్యం పాడవుతుంది. అయినప్పటికీ పూటగడుపుకోవడానికి కూలీకి వెళ్ళవలసిన పరిస్థితి పేదవర్గాలది. గర్భం కారణంగా పనికిపోలేని పక్షంలో అత్తింటి ఛీత్కారాలను ఎదుర్కొనే కోడళ్ళు ఎందరో. ఆర్థిక కారణాలతో విధిగా పనికివెళ్ళాల్సిన అవసరం లేకుండా, ఇంటిపట్టునే ఆరోగ్యంగా ఉండటానికి, కోడలి గౌరవం పెంచడానికి కేసీఆర్ పై నిర్ణయం తీసుకున్నారు. ఆడపిల్ల పెళ్ళి తల్లిదండ్రులకు భారం కాకుండా ఉండటానికి కల్యాణలక్ష్మి, షాదీముబారక్ పథకాల ద్వారా వివాహసందర్భంలో రూ. 75,116 ఇస్తున్న సంగతి మనకు తెలిసిందే. ఉద్యమకాలంలో కేసీఆర్ వరంగల్ సభలో పాల్గొనప్పుడు, అక్కడి గిరిజన దంపతులు ఆయనను కలిసి తమ ఇల్లు కాలిపోయిందనీ, బిడ్డపెళ్ళికోసం కూడబెట్టిన సొమ్మంతా అగ్నికి ఆహుతి అయిపోయిందని చెప్పారు. వారి దుస్థితి విన్న కేసీఆర్ చలించిపోయి మీ బిడ్డపెళ్ళి నేను చేస్తానంటూ వారి తండాకు వెళ్ళి సొంత ఖర్చుతో వివాహం జరిపించారు. ఇలా ప్రతి ఇంటినీ ఆదుకోవాలన్న ఆలోచననుంచి పుట్టినవే కల్యాణలక్ష్మి, షాదీ ముబారక్. శిశువు జన్మించిన తరువాత అనారోగ్యం బారినపడకుండా, ఆరోగ్యంగా ఉండాలన్నది సీఎం లక్ష్యం. అందులో భాగంగానే మాతాశిశువుల సంరక్షణ కోసం ప్రసవించిన ప్రతి మహిళకు 16 రకాల వస్తువులతో ‘కేసీఆర్ కిట్’ ఇవ్వాలని నిర్ణయించారు. ఈ స్కీముకు ముఖ్యమంత్రి కేసీఆర్ స్వయంగా ఈనెల 3న శ్రీకారం చుట్టారు. ధనికుల ఇళ్ళలో శిశుసంరక్షణకు ఎంతటి నాణ్యమైన సరుకులను ఉపయోగిస్తారో అంతటి నాణ్యమైనవే ఈ పథకం ద్వారా అందించాలని సంకల్పించారు. ప్రసిద్ధిగాంచిన జాన్సన్ అండ్ జాన్సన్ కంపెనీ ఉత్పత్తులే ఈ ‘కేసీఆర్ కిట్’లో ఉండేలా చర్యలు తీసుకున్నారు. ఎక్కడ మహిళ గౌరవించబడుతుందో అక్కడ సిరిసంపదలు విరాజిల్లుతాయని కేసీఆర్ నమ్మారు కాబట్టి తెలంగాణ మహిళలకు అనేక ప్రయోజనాలు చేకూరుతున్నాయి. -కర్నె ప్రభాకర్శాసనమండలి సభ్యులు
 janminchina sisuvu aarogyamgaa undaalannadi cm lakshyam. andulo bhagamgane maataasisuvula samrakshana kosam prasavinchina prati mahilaku 16 rakala vastuvulatoe ‘kcr kit’ ivvaalani nirnayinchaaru. dhanikula illalo enthati naanhyamaina sarukulanu upayogistaaro antati naanhyamainave ee pathakam dwara andinchaalani sankalpinchaaru. prasiddhigaanchina janson and janson company utpattule ee ‘kcr kit’loo undela charyalu teesukunnaru. srushtiki moolamaina talligaa, premanu panche chelligaa, chedunu chendade aadisaktigaa, kshamaku maaruperugaa puraanaala kaalamnunchi rachanallo mahilaladi vishishtasthaanam. cony, vaastavikamgaa chuste, nijajeevitaallo vaari batukulu durbharam. aghaayityaalu, anachivetalu, vedhimpulu, varakatna baadhalu ilaa enno samasyalu vaarivi. mahilala sankshemam ummadi rashtra paalakula hayamlo endamavilo neeti chandamgaa undedi. nityam e peparu tiragesina, edho oka chota aadapillalanu ammukovadaalu, bhroonahatyala vanti manasunu kadilinche vishaada kathanaale kanipinchevi. aadapilla puttagaane vadlaginja vesi tama pillalanu taame champukovadam jarigedi. chettakuppallo sisuvula savaalu darsanamichevi. 90saatam pedha, madhyataragati, badugubalaheenavargaalu unna telamgaana rashtramlo mahilala agachaatlu cheppanalavi kaanivi.telamgaana rashtram erpadina taruvaata paristhiti vaeru. peddavaarainaa, pedavaarainaa pratimanishi praanaanikii viluva undaalanna bhavanatho mukhyamantri kcr aalochinchaaru. mahilala sankshemam, aarogyam, sampuurna rakshanavanti amsaalaku trs prabhutvam peddapeeta vesindi. shee teams erpaatu chesi mahilalaku rakshana kalpinchadam oka amsam kaga, vaaru aarogyamgaa, aanandamgaa jeevinchadaaniki pratyeka charyalu chepadutunnaru. prasavaala sandarbhamlo aardhikamgaa ibbandula palukakunda, aadapilla pudithe champakunda saadukone paristhiti tecchela kcr sweeya paryavekshanhalo charyalu saagutunnaayi. elanti aardhikabhaaram, shastrachikitsa avasaram lekunda sukhaprasavaalu jaragali, sisuvu aada aina, maga aina aa maatrumuurti kalata chendakunda undaalannadi uddesam. aadapilla puttindante tama intlo mahalakshmi janminchindani tallidandrulu murisipovali. sisuvu kadupulo unnappatinunchi perigi peddayyevarakuu tamakelanti ibbandulu undabovani vaaru bharosatho undaalannadi prabhutva pranaalika.gtapalakula nirvaakaaniki mahilalu durbharamaina paristhitulu edurkonnaru. ummadi rashtra paalakulu vaidyaanni sarvanasanam chesaru. sibbandi undaru, mandulu undavu, kaneesa vasatulu lekundachesi prabhutvaasupatrulanu gangalo kalipesaru. deenitho praivetu aasupatrula rajyam vachindi. rekkaadithe cony dokkadani nirupedalanunchi madhyataragati varakuu andaruu prasavaalu surakshitamgaa jaragalante praivetu aasupatrulaku velladame saranyamgaa bhavinche paristhiti erpadindi. prabhutvaasupatrulapai prajallo elanti bhavam erpadindante, ‘nenu raanu biddo sarkaaru davaakhaanaku’ ani paatalu gatti cinimaalu teese varakuu prabhutva vaidyam patanamaipoyindi. kadupulo sisuvu padindanagaane e carporate aasupatriki vellaali, entha kharchavutundi, sommunu ela samakuurchukoevaalani aalochinchukovaalsina anivaaryata erpadindi. pedha, madhyataragati vargaalavaaru kuudaa tamakunna koddipati aastulanu teganammukoni bidda unte chaalu adhe pedda aasti anna aasato praivetu aasupatrula batapattadam undedi. oka prajaapratinidhigaa nannu vaaramlo iddaru mugguru kalisi, ammayini kaanpu kosam praivetu aasupatrilo cherchaamani, lakshanunchi rendu lakshalavarakuu billu vaesaarani, billu kaasta tagginchamantuu aasupatriki fon cheyavalasindigaa praadheyapadinappudalla naaku entho baadha kaligedi. prabhutvaasupatrulu merugupadithe veeriki ee baadha tapputundi kada anipinchedi. kcr cm ayina taruvaata prabhutva aasupatrulapai drushtisaarinchaaru. paristhitini sameekshinchi yem cheste vaatini bagucheyavachhuno aalochinchaaru. sarkaaru davaakhaanaallo sibbandi korata teerchadam, avasaramaina mandulu andubaatulo pettadam, aasaavarkarla vetanaalanu penchi vaari sarveesulu kramabaddheekarinchi vaarini helthwarkarlugaa marchi vaidyasevalaku viniyoginchadam vanti nirnayaalu teesukunnaru. prasavaalaku prabhutvaasupatrulake vellaalane nammakam mahilalandariki ee helthwarkarla dwara kaliginchela charyalu chepattaru. kcr mukhyamantrigaa baadhyatalu sweekarinchina taruvaata, oka roju dinapatrikalo chettakuppalo sisuvu anna vaarta phototho sahaa chusi entho kalatachendaaru. tama pillalanu taame champukovalsi vache ee paristhitini maarchaalani nirnayinchukunnaaru. prabhutvasupatrulla prasavaaniki cherithe dabbulu katte avasaram rakapoga prabhutvame manaku dabbulu istundanna nammakaanni kaliginchela prabhutva charyalu aarambhamainaayi. prabhutvaasupatrilo prasavaaniki cherina maatrumuurtiki 12velu ivvaalani, aadapilla pudithe veyyiruupaalu adanamgaa ivvaalani kcr nirnayinchaaru. idhi paedavargaalapai kcr unna aadaranaku nidarsanam. garbhavati ayina mahila panicheyavalasi vaste vaari aarogyam paadavutundi. ayinappatiki pootagadupukovadaaniki kooleeki vellavalasina paristhiti paedavargaaladi. garbham kaaranamgaa panikipoleni pakshamlo attinti cheetkaaraalanu edurkone kodallu endaro. aardhika kaaranaalatoe vidhigaa panikivellaalsina avasaram lekunda, intipattune aarogyamgaa undataaniki, kodali gowravam penchadaaniki kcr pai nirnayam teesukunnaru. aadapilla pelli tallidandrulaku bharam kakunda undataaniki kalyanalakshmi, shadimubarak pathakaala dwara vivaahasandarbhamlo roo. 75,116 istunna sangati manaku telisinde. udyamakaalamlo kcr varangal sabhalo palgonappudu, akkadi girijana dampatulu aayananu kalisi tama illu kaalipoyindanii, biddapellikosam koodabettina sommanta agniki aahuti ayipoyindani cheppaaru. vaari dusthiti vinna kcr chalinchipoyi mee biddapelli nenu chestaanantu vaari tandaaku velli sonta kharchuto vivaham jaripinchaaru. ilaa prati intinee aadukovaalanna aalochananunchi puttinave kalyanalakshmi, shaadii mubarak. sisuvu janminchina taruvaata anarogyam barinapadakunda, aarogyamgaa undaalannadi cm lakshyam. andulo bhagamgane maataasisuvula samrakshana kosam prasavinchina prati mahilaku 16 rakala vastuvulatoe ‘kcr kit’ ivvaalani nirnayinchaaru. ee skeemuku mukhyamantri kcr swayamgaa eenela 3na srikaram chuttaaru. dhanikula illalo sisusamrakshanaku enthati naanhyamaina sarukulanu upayogistaaro antati naanhyamainave ee pathakam dwara andinchaalani sankalpinchaaru. prasiddhigaanchina janson and janson company utpattule ee ‘kcr kit’loo undela charyalu teesukunnaru. ekkada mahila gouravinchabadutundo akkada sirisampadalu viraajillutaayani kcr nammaru kabatti telamgaana mahilalaku aneka prayojanaalu chekuurutunnaayi. -karne prabhaakarsaasanamandali sabhyulu